Document ID: /roh_data/filtered/fineweb-2-filterrobots_roh.jsonl.gz/50201

Informationen Coronavirus
Infurmaziuns coronavirus
Informazioni coronavirus
L’annunzia è per il mument pussaivla per persunas a partir da 75 onns sco per pazientas e pazients d’aut ristg (gruppas da vaccinaziun 2 + 3): online via il buttun sutvart sco era per telefon (081 254 16 00, 08:00 - 17:00). Vus vegnis manads tras in questiunari medicinal, per plaschair semtgai perquai Vossa carta da l’assicuranza da malsauns. I na basegna nagina confermaziun dal medi/da la media che Vus tutgais tar la gruppa da ristg.
Tgi che na tutga betg tar ina da las duas gruppas da ristg, sto deplorablamain anc avair in zic pazienza.
s'annunziar qua
Program da vaccinaziun da corona 2021 Grischun
Gugent pudais Vus As inscriver qua per survegnir updates davart il tema vaccinar, per exempel cura che Vus pudais As annunziar per in termin da vaccinar.
Cunquai ch'il quantum dal vaccin è a l’entschatta anc limità, vegn vaccinà en la suandanta successiun:
abitantas ed abitants en instituziuns per persunas attempadas (chasas d’attempads) ed en chasas da tgira sco era lur persunal da tgira
dapi ils 4 da schaner 2021 squadras da vaccinaziun mobilas en acziun (naginas vaccinaziuns per la publicitad)
annadas 1946 e pli baud
persunas davent da l’annada 2005 e pli veglias cun grevas malsognas cronicas*
annadas 1947 fin 1956
annunzia n’è anc betg pussaivla
annadas 1957 fin 2005 cun ina malsogna cronica diagnostitgada dal medi/da la media
persunal da sanadad cun contact da pazients sco era persunal da tgira da persunas spezialmain periclitadas (gruppas 2-5)
confamigliaras e confamigliars (en il medem tegnairchasa) ni che tgiran persunas spezialmain periclitadas (gruppas 2-5)
abitantas ed abitants da las annadas 1957 fin 2005 sco era persunal en p.ex.:
ina vaccinaziun vegn recumandada a tuttas persunas creschidas uschespert ch’il vaccin stat a disposiziun
Ina vaccinaziun na vegn per il mument betg recumandada per uffants e giuvenils sut 16 onns sco era betg per dunnas en speranza. Per questas gruppas mancan datas suffizientas en connex cun l’effect dal vaccin.
Il link per As annunziar chattais Vus a partir dals 12 da schaner sin questa pagina. Resguardai per plaschair ch'il link n'è, tut tenor la disponibladad dal vaccin, betg avert a medem temp per tut las gruppas.
La segunda mesadad da schaner èsi planisà da metter en funcziun nov centers da vaccinaziun e da test en il chantun. Uschespert ch'igl è pussaivel da sa laschar vaccinar tar la media u il medi da chasa, vegnin nus a communitgar quai.
Prendai per plaschair cun Vus al termin da vaccinaziun:
Il vaccinar dura per regla var 30 minutas (inclusiv 15 minutas temp da paus). Quintai per plaschair avunda temp per la vaccinaziun.
Per il mument betg. Il vaccin che stat a disposiziun è fitg cumplex en quai che reguarda la logistica ed il deposit.
La vaccinaziun cunter COVID-19 è gratuita per la populaziun dal Grischun.
Per furmar ina protecziun immunitara optimala vegnan recumandadas duas vaccinaziuns en in interval d'almain 21 dis. Vus survegnis tuts dus termins da vaccinaziun, cur che Vus faschais l'annunzia online.
Il vaccin ha survegnì l'admissiun da Swissmedic, l'Institut svizzer per products terapeutics.
Las datas disponiblas mussan en tut las gruppas da vegliadetgna in'auta efficacitad cumparegliabla ed ellas adempleschan las pretensiuns da segirezza.
Ils effects secundars documentads il pli savens en ils studis d'admissiun èn cumparegliabels cun ils effects che sa mussan suenter ina vaccinaziun cunter la grippa. Suenter la segunda dosa pon quests effects secundars dentant esser pli ferms.
A tgi che survegn sintoms pli ferms u nunusitads suenter ina vaccinaziun vegni recumandà da contactar il center da vaccinaziun, l'ospital, la media u il medi ubain l'apotecra u l'apotecher.
Tenor las datas dals studis ch'èn vegnidas evaluadas da Swissmedic importa la protecziun da la vaccinaziun, 7 dis suenter la segunda dosa, passa 90 pertschient tar persunas creschidas. Quai vul dir: mo ina da diesch persunas vaccinadas po anc vegnir infectada. Pli bleras persunas che sa laschan vaccinar, e meglra che la protecziun è per tuts (immunitad collectiva).
Na, i n'exista nagina obligaziun da vaccinaziun. Mintga persuna duai decider sezza, sch'ella vul sa laschar vaccinar.
La vaccinaziun duai contribuir a la protecziun ed al mantegniment da la sanadad da la populaziun svizra. Questa finamira duai vegnir cuntanschida cunzunt tras la reducziun da la chargia da la malsogna, en spezial da cas da COVID-19 grevs e mortals. Uschia po er il provediment da la sanadad vegnir garantì vinavant. Plinavant pussibilitescha ina rata da vaccinaziun uschè auta sco pussaivel da reducir ils effects negativs che la pandemia da COVID-19 ha per la sanadad, per la psica, per la societad e per l'economia.
En cas dal coronavirus èsi necessari da vaccinar – tenor il stadi actual – 60 fin 90% da la populaziun per cuntanscher ina immunitad collectiva che permetta da stgatschar la pandemia.
Per uffants e giuvenils sco er per dunnas en speranza na vegn la vaccinaziun betg recumandada per entant. Per questas gruppas mancan datas suffizientas davart l'effect dal vaccin.
Per il chantun stoi vegnir fatg quint al cumenzament cun ina pitschna quantitad da vaccins. Fin a l'emna chalendara 3 da l'onn 2021 vegnan ad esser disponiblas var 9000 dosas – quai correspunda a 4500 persunas, perquai ch'i dovra mintgamai duas vaccinaziuns.
Gea. Ina vaccinaziun cunter COVID-19 vegn inscritta en Svizra – sco usità en cas da vaccinaziuns – en l'attest da vaccinaziun («cudeschet da vaccinaziun») cun suttascripziun e bul da la media u dal medi. Uschia po ina persuna vaccinada en Svizra confermar sia vaccinaziun. Il passaport da vaccinaziun electronic (www.meineimpfungen.ch) ha la medema validitad sco l'attest da vaccinaziun sin palpiri – sch'el è vegnì validà d'ina persuna medicala spezialisada.
En la lescha è previsa unicamain la pussaivladad d'ina obligaziun da vaccinaziun per collavuraturas e collavuraturs dals fatgs da sanadad. Per il mument na datti nagins indizis ch'il legislatur fetschia diever da questa pussaivladad.
Vaccinaziun: Uschia ans protegin nus (UFSP)
Ulteriuras infurmaziuns davart la vaccinaziun (Uffizi federal da sanadad
publica)
Infoline vaccinaziun cunter COVID-19 (Uffizi federal da sanadad publica): +41 58 463 00 00 (mintga di da las 06.00 fin las 23.00)